CELEX: 32015D2453
Language: da
Date: 2015-12-08 00:00:00
Title: Rådets afgørelse (EU) 2015/2453 af 8. december 2015 om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger

24.12.2015   
            
            
               DA
            
            
               Den Europæiske Unions Tidende
            
            
               L 339/1
            
         RÅDETS AFGØRELSE (EU) 2015/2453
   af 8. december 2015
   om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 115, sammenholdt med artikel 218, stk. 6, litra b), og artikel 218, stk. 8, andet afsnit,
   under henvisning til forslag fra Europa-Kommissionen
   under henvisning til udtalelse fra Europa-Parlamentet (1),
   efter høring af Den Europæiske Tilsynsførende for Databeskyttelse, og
   og ud fra følgende betragtninger:
   
               (1)
            
            
               I overensstemmelse med afgørelse (EU) 2015/1994 (2) blev ændringsprotokollen til aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (»ændringsprotokollen«), undertegnet den 28. oktober 2015 med forbehold af den senere indgåelse.
            
         
               (2)
            
            
               Teksten til ændringsprotokollen, der er resultatet af forhandlingerne, afspejler på behørig vis Rådets forhandlingsdirektiver, idet den tilpasser aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (3) (»aftalen«) til den seneste udvikling på internationalt plan vedrørende automatisk udveksling af oplysninger, nemlig til den globale standard for automatisk udveksling af oplysninger om finansielle konti på skatteområdet, som er udarbejdet af Organisationen for Økonomisk Samarbejde og Udvikling (OECD). Unionen, dens medlemsstater og Fyrstendømmet Liechtenstein har deltaget aktivt i arbejdet i OECD's globale forum med henblik på at støtte udviklingen og gennemførelsen af nævnte standard. Teksten til aftalen, som ændret ved ændringsprotokollen, er retsgrundlaget for gennemførelsen af den globale standard i forbindelserne mellem Den Europæiske Union og Fyrstendømmet Liechtenstein.
            
         
               (3)
            
            
               Ændringsprotokollen bør godkendes —
            
         VEDTAGET DENNE AFGØRELSE:
   Artikel 1
   Ændringsprotokollen til aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger, godkendes herved på Den Europæiske Unions vegne.
   Teksten til ændringsprotokollen er knyttet til denne afgørelse.
   Artikel 2
   1.   Formanden for Rådet foranstalter på Unionens vegne den notifikation, der er omhandlet i artikel 2, stk. 1, i ændringsprotokollen (4).
   2.   Kommissionen underretter Fyrstendømmet Liechtenstein og medlemsstaterne om de notifikationer, der gives i henhold til artikel 1, stk. 1, litra d), i aftalen, som følger af ændringsprotokollen.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 8. december 2015.
      
         
            På Rådets vegne
         
         P. GRAMEGNA
         
            Formand
         
      
   
   
      (1)  Udtalelse af 2.12.2015 (endnu ikke offentliggjort i EUT).
   
      (2)  Rådet afgørelse (EU) 2015/1994 af 26. oktober 2015 om undertegnelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (EUT L 290 af 6.11.2015, s. 16).
   
      (3)  EUT L 379 af 24.12.2004, s. 84.
   
      (4)  Datoen for ikrafttrædelse af ændringsprotokollen offentliggøres i Den Europæiske Unions Tidende på foranledning af Generalsekretariatet for Rådet.